Diari Oficial de la Generalitat Valenciana


Sumari del DOGV 8048, del 25-05-2017 (2017/4412)

RESOLUCIÓ de 10 de maig de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen ajudes a les agrupacions de defensa sanitària ramaderes per a l'exercici 2017.
------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8048

Data del DOGV
:   25-05-2017

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2017/4412


Data del document
:   10-05-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * ajuda pública

RESOLUCIÓ de 10 de maig de 2017, de la consellera d'Agricultura, Medi Ambient, Canvi Climàtic i Desenvolupament Rural, per la qual es convoquen ajudes a les agrupacions de defensa sanitària ramaderes per a l'exercici 2017. [2017/4412]  
El Reial decret 81/2015, de 13 de febrer, va establir les bases reguladores de les subvencions estatals destinades a les agrupacions de defensa sanitària ramaderes. Aquesta disposició s'ajusta al que disposa el Reglament (UE) núm. 702/2014, de la Comissió, de 25 de juny de 2014, pel qual es declaren determinades categories d'ajuda en els sectors agrícoles i forestal, i en zones rurals compatibles amb el mercat interior, en aplicació dels articles 107 i 108 del Tractat de Funcionament de la Unió Europea i, en particular, del seu article 26 (DOUE 193, 01.07.2014).  
  
El Reial decret 81/2015, de 13 de febrer, ha sigut comunicat a la Comissió Europea, assignant-se-li el número d'identificació SA 40436 (2014/XA).  
L'Ordre 10/2015, de 18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural, per la qual es regula la concessió de les ajudes destinades a les agrupacions de defensa sanitària ramaderes (ADSR), i per la qual s'aproven determinats programes sanitaris voluntaris, estableix el procediment de concessió i pagament de les ajudes a agrupacions de defensa sanitària, fixant en l'article 7, que les sol·licituds d'ajuda es formalitzaran en instància degudament omplida i subscrita pel president de l'agrupació o pel representant legal que corresponga, en el termini que s'establisca en cada convocatòria anual.  
L'Ordre esmentada ha sigut modificada per mitjà de l'Ordre 4/2017, de 31 de gener (DOGV 7975, 08.02.2017), permetent així que els imports màxims de l'ajuda i els mòduls necessaris per al seu càlcul siguen establits en cada convocatòria.  
Per tant, i a fi de convocar les ajudes per a l'exercici 2017 i establir el procés de sol·licitud i tramitació de les ajudes mencionades, es publica la present resolució.  
Per tot això, a proposta del director general d'Agricultura, Ramaderia i Pesca, resolc:  
  
Primer  
Convocar per a l'exercici 2017, les ajudes a les agrupacions de defensa sanitària ramaderes de la Comunitat Valenciana, les bases reguladores de les quals estan contingudes en l'Ordre 10/2015, de 18 de desembre, de la Conselleria d'Agricultura, Medi Ambient, Canvi Climàtic i Desenvolupament Rural (DOCV 7687, 29.12.2015), i en l'Ordre 4/2017, de 31 de gener, que la modifica (DOGV 7975, 08.02.2017)  
Les actuacions subvencionables seran les desenvolupades des de la data de presentació de la sol·licitud fins al dia 30 de setembre de 2017.  
  
Segon  
Les ajudes convocades per la present resolució es concediran amb càrrec a la línia S 3082000 del capítol IV, del programa 714.80, Agricultura i ramaderia.  
  
Tercer  
D'acord amb la Llei 11/2015, de 29 de desembre, de pressupostos de la Generalitat per a l'exercici 2017, la dotació pressupostària per a la resolució d'expedients per a la convocatòria de 2017 és de 800.000 ?, amb la distribució següent:  
a) 650.000 - per a les actuacions descrites en el Pla Anual Zoosanitari, aprovat mitjançant Resolució de 22 de desembre de 2016, del director general d'Agricultura, Ramaderia i Pesca.  
b) 100.000 - per a les actuacions descrites en l'annex I de l'Ordre 10/2015, de 18 de desembre.  
c) 50.000 - per a auxiliar la compra de vacuna IBR marcada.  
Si una vegada realitzat el repartiment, els diners de les partides corresponents a alguns dels punts anteriors no s'esgotara, s'incorporaria a la resta de les partides amb el següent ordre de prelació a, b i c.  
Quart  
L'import màxim de l'ajuda serà de 20.000 per a - les ADSR de bestiar oví, caprí i porcí, i de 15.000 per a - la resta d'ADSR, sense sobrepassar en cap cas el límit resultant de multiplicar els mòduls que es detallen en l'apartat cinquè pel nombre d'explotacions integrants de cada ADSR, i les unitats de bestiar major (UBM) corresponents als seus censos i o/places que es troben en el Registre d'Explotacions Ramaderes (RERA), en data publicació de la present convocatòria, calculades d'acord amb les equivalències detallades en l'annex III de l'Ordre 10/2015, de 18 de desembre.  
  
Cinquè  
Modulació de les ajudes  
  
Boví:  
35 - per cada explotació integrant en l'ADSR  
2 - per UBM. Es consideraran les UBM corresponents al cens mitjà d'enceball en engreixadors independents, i al cens reproductor.  
  
Oví i caprí  
35 - per cada explotació integrant en l'ADSR  
7 - per UBM. Es consideraran les UBM corresponents al cens de reproductores i any.  
  
Porcí  
35 - per cada explotació integrant en l'ADSR  
1 - per UBM. Es consideraran les UBM corresponents a les places en engreixador independent i any, i al cens de reproductores i any.  
  
Cunícola  
35 - per cada explotació integrant en l'ADSR  
30 - per UBM. Es consideraran les UBM corresponents al cens de reproductores i any.  
  
Equí  
35 - per cada explotació integrant en l'ADSR  
3 - per UBM. Es consideraran les UBM corresponents al cens d'animals i any.  
  
Apícola  
9 - per cada explotació integrant en l'ADSR  
0,85 - per UBM. Es consideraran les UBM corresponents al cens de ruscos i any.  
  
Sisè  
El termini de presentació de sol·licituds per a l'exercici 2017 serà d'un mes comptat a partir de l'endemà de la publicació de l'extracte de la present resolució en el Diari Oficial de la Generalitat Valenciana.  
Els sol·licitants, atés que en tot cas són persones jurídiques i, per tant, estan obligades a relacionar-se amb la Generalitat a través de mitjans electrònics, en els termes de l'article 14 de la Llei 39/2015, d'1 d'octubre, del procediment administratiu comú, presentaran les sol·licituds telemàticament a través de la seu electrònica de la Generalitat en la següent URL http://www.gva.es/portal/page/portal/inicio/procedimientos'id\_Proc=14066. Els documents que s'annexen al tràmit telemàtic hauran d'anar firmats electrònicament per les persones que, segons el tipus de document, procedisca.  
  
Setè  
La despesa serà realitzada i justificada davant l'Administració fins al 15 d'octubre de 2017, tal com estableix l'article 10 de l'Ordre 10/2015, de 18 de desembre.  
  
  
DISPOSICIÓ FINAL  
  
Delegació de competències  
Es delega en el director general competent en matèria de ramaderia la concessió i denegació de les ajudes previstes en aquesta resolució.  
  
Contra la present resolució, que posa fi a la via administrativa, podrà interposar-se, amb caràcter potestatiu, recurs de reposició davant el mateix òrgan que la va dictar, en el termini d'un mes a comptar de l'endemà de la publicació del seu extracte, de conformitat amb el que estableix l'article 123, en relació amb els articles 114.c i 124 de la Llei 39/2015, d'1 d'octubre, del procediment administratiu comú de les administracions públiques, o bé, interposar directament el recurs contenciós administratiu, en el termini de dos mesos a partir de l'endemà de la publicació de l'extracte, davant el jutjat contenciós administratiu de la capital de província en què el demandant tinga el seu domicili, de conformitat amb el que estableixen els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa. Tot això sense perjuí que s'utilitze una altra via que s'hi considere oportuna.  
  
València, 10 de maig de 2017.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.